CELEX: 62010CN0229
Language: da
Date: 2010-05-10 00:00:00
Title: Sag C-229/10: Anmodning om præjudiciel afgørelse indgivet af Tribunal Cível da Comarca do Porto (Portugal) den 10. maj 2010 — Maria Alice Pendão Lapa Costa Ferreira og Alexandra Pendão Lapa Ferreira mod Companhia de Seguros Tranquilidade SA

17.7.2010   
            
            
               DA
            
            
               Den Europæiske Unions Tidende
            
            
               C 195/12
            
         Anmodning om præjudiciel afgørelse indgivet af Tribunal Cível da Comarca do Porto (Portugal) den 10. maj 2010 — Maria Alice Pendão Lapa Costa Ferreira og Alexandra Pendão Lapa Ferreira mod Companhia de Seguros Tranquilidade SA
   (Sag C-229/10)
   2010/C 195/17
   Processprog: portugisisk
   
      Den forelæggende ret
   
   Tribunal Cível da Comarca do Porto
   
      Parter i hovedsagen
   
   
      Sagsøger: Maria Alice Pendão Lapa Costa Ferreira og Alexandra Pendão Lapa Ferreira
   
      Sagsøgt: Companhia de Seguros Tranquilidade SA
   
      Præjudicielle spørgsmål
   
   
               1)
            
            
               Er en fortolkning af Código Civils artikel 505, hvorefter ansvaret for motorkøretøjer bortfalder i forbindelse med færdselsuheld, hvor ene og alene fodgængeren er ansvarlig, forenelig med EU-direktiverne om den lovpligtige ansvarsforsikring for motorkøretøjer [72/166/EØF (1), 84/5/EØF (2), 90/232/EØF (3), 2000/26/EF (4) og 2005/14/EF (5)?
            
         
               2)
            
            
               Er en fortolkning af samme Código Civils artikel 570, hvorefter erstatningen kan nedsættes eller bortfalde i henhold til grovheden af den culpøse adfærd, hver part har udvist, når en uagtsom handling fra den tilskadekomnes side har medvirket til skadens opståen eller forværring, forenelig med nævnte direktiver?
            
         
               3)
            
            
               Er nævnte direktiver i bekræftende fald til hinder for en fortolkning, der tillader en begrænsning eller nedsættelse af erstatningen under hensyn dels til den culpøse adfærd, der er udvist af fodgængeren, dels til risikoen ved motorkøretøjet i forbindelse med færdselsuheldet?
            
         
      (1)  Rådets direktiv 72/166/EØF af 24.4.1972 om indbyrdes tilnærmelse af medlemsstaternes lovgivning om ansvarsforsikring for motorkøretøjer og kontrollen med forsikringspligtens overholdelse (EFT 1972 II, s. 345).
   
      (2)  Rådets andet direktiv 84/5/EØF af 30.12.1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer (EFT 1984 L 8, s. 17).
   
      (3)  Rådets tredje direktiv 90/232/EØF af 14.5.1990 om indbyrdes tilnærmelse af medlemsstaternes lovgivning om ansvarsforsikring for motorkøretøjer (EFT L 129, s. 33).
   
      (4)  Europa-Parlamentets og Rådets direktiv 2000/26/EF af 16.5.2000 om indbyrdes tilnærmelse af medlemsstaternes lovgivning om ansvarsforsikring for motorkøretøjer og om ændring af Rådets direktiv 73/239/EØF og 88/357/EØF (Fjerde motorkøretøjsforsikringsdirektiv) (EFT L 181, s. 65).
   
      (5)  Europa-Parlamentets og Rådets direktiv 2005/14/EF af 11.5.2005 om ændring af Rådets direktiv 72/166/EØF, 84/5/EØF, 88/357/EØF og 90/232/EØF og Europa-Parlamentets og Rådets direktiv 2000/26/EF om ansvarsforsikring for motorkøretøjer (EUT L 149, s. 14).